CELEX: 62008CN0066
Language: sl
Date: 2008-02-18 00:00:00
Title: Zadeva C-66/08: Predlog za sprejetje predhodne odločbe, ki ga je vložilo Oberlandesgericht Stuttgart (Nemčija) 18. februarja 2008 – Postopek izročitve zoper Szymona Kozlowskega

26.4.2008   
            
            
               SL
            
            
               Uradni list Evropske unije
            
            
               C 107/18
            
         Predlog za sprejetje predhodne odločbe, ki ga je vložilo Oberlandesgericht Stuttgart (Nemčija) 18. februarja 2008 – Postopek izročitve zoper Szymona Kozlowskega
   (Zadeva C-66/08)
   (2008/C 107/28)
   Jezik postopka: nemščina
   Predložitveno sodišče
   Oberlandesgericht Stuttgart
   Stranka v postopku v glavni stvari
   Szymon Kozlowski
   Vprašanji za predhodno odločanje
   
               1.
            
            
               Ali se lahko šteje, da se oseba „nahaja“ v državi članici ali da tam „prebiva“ v smislu člena 4, točka 6, Okvirnega sklepa (2002/584/PNZ) Sveta z dne 13. junija 2002 o evropskem nalogu za prijetje in postopkih predaje med državami članicami (1), če
               
                           (a)
                        
                        
                           se ta oseba ne nahaja neprekinjeno v zadevni državi članici,
                        
                     
                           (b)
                        
                        
                           se ta oseba tam ne nahaja v skladu z nacionalno zakonodajo v zvezi z bivanjem tujcev,
                        
                     
                           (c)
                        
                        
                           ta oseba tam večkrat stori kaznivo dejanje in/ali
                        
                     
                           (d)
                        
                        
                           je ta oseba tam v zaporu?
                        
                     
         
               2.
            
            
               Ali je takšen prenos člena 4, točka 6, navedenega okvirnega sklepa, na podlagi katerega je izročitev lastnih državljanov države članice zaradi izvršitve kazni proti njihovi volji vedno nedopustna, izročitev državljanov drugih držav članic proti njihovi volji pa nasprotno lahko organi dovolijo na podlagi diskrecijske pravice, združljiv s pravom Unije, zlasti z načelom prepovedi diskriminacije in načelom državljanstva Unije iz člena 6(1) Pogodbe o Evropski uniji (PEU) v povezavi s členoma 12, 17 in naslednjimi Pogodbe o ustanovitvi Evropske skupnosti (PES); v primeru, da je združljiv, ali je treba navedeni načeli upoštevati vsaj pri izvajanju diskrecijske pravice?
            
         
      (1)  UL L 190, str. 1.